[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000011", "text": "BT a rhanbarthau rygbi Cymru yn arwyddo cytundeb noddi newydd"}, {"text_idx": "#000013", "text": "Cyhoeddodd BT heddiw eu bod am barhau i gefnogi rygbi yng Nghymru ar o\u0302l cytuno ar gytundeb noddi newydd dros dair blynedd gyda phedwar rhanbarth rygbi Cymru \u2013 Gleision Caerdydd, Y Sgarlets, Dreigiau a\u2019r Gweilch."}, {"text_idx": "#000014", "text": "Yn 2014, cytunodd BT ar gytundeb tair-blynedd newydd, arloesol gyda\u2019r rhanbarthau. Cytunwyd i ymestyn y nawdd yn 2017. Bydd y cytundeb newydd yn rhedeg tan 2023 ac, ar ddiwedd y bartneriaeth newydd hon, mi fydd BT wedi noddi\u2019r pedwar rhanbarth am naw tymor yn olynol."}, {"text_idx": "#000015", "text": "Cyhoeddodd BT y llynedd hefyd eu bod wedi dod i gytundeb a\u0302 Chymdeithas Be\u0302l-droed Cymru i ddod yn brif noddwr timau cenedlaethol pe\u0302l-droed Cymru tan 2024."}, {"text_idx": "#000016", "text": "Fel rhan o\u2019r cytundeb rygbi newydd, bydd brand BT yn ymddangos yn stadiymau cartref y pedwar rhanbarth, yn y gweithgareddau cymunedol ar y cyd, ac yn eu deunyddiau marchnata."}, {"text_idx": "#000017", "text": "Mae BT a\u2019r rhanbarthau rygbi wedi cytuno hefyd i barhau i wneud mwy o waith cymunedol ar y cyd, gan ganolbwyntio\u2019n benodol ar hyrwyddo pwysigrwydd technoleg, arloesi a sgiliau digidol mewn cymunedau ledled Cymru."}, {"text_idx": "#000019", "text": "\u201cDyma\u2019r unig nawdd ar y cyd sy\u2019n cwmpasu pob un o\u2019r pedwar rhanbarth proffesiynol yng Nghymru. Mae\u2019r cytundeb eisoes wedi profi\u2019n llwyddiant mawr ac mae\u2019n dangos yr hyn y gellir ei gyflawni trwy weithio ar y cyd."}, {"text_idx": "#000021", "text": "\u201cMae\u2019r cytundeb yn cynnwys elfenau a mentrau cymunedol newydd cyffrous, ac rydym yn edrych ymlaen at adeiladu ar berthynas sydd eisoes yn gadarn.\u201d"}, {"text_idx": "#000022", "text": "Dywedodd Nick Speed, cyfarwyddwr BT Group yng Nghymru: \u201cMae BT yn gefnogwr hirsefydlog i rygbi yng Nghymru, felly rydym yn falch o allu parhau a\u0302\u2019n nawdd a\u2019n perthynas a\u0302\u2019r pedwar rhanbarth."}, {"text_idx": "#000024", "text": "\u201cMae 2020 wedi bod yn flwyddyn anodd tu hwnt i lawer o sectorau a chwaraeon, a tydi rygbi ddim yn eithriad i hyn. Rydym yn gobeithio y bydd y bartneriaeth newydd hon yn helpu i sicrhau y bydd rygbi Cymru, a\u2019r cymunedau y maen nhw\u2019n eu gwasanaethu, yn dod allan o\u2019r argyfwng hwn yn gryfach nag erioed.\u201d"}]